Publication: Magyar Közlöny
Issue: MK-2003-79 (Year: 2003, Number: 79)
Era: 1990-2004
Section: Büntetõ Törvénykönyvrõl szóló 1978. évi IV. törvényt
Paragraph Index: 908

1. Az Országos Érdekegyeztetõ Tanács a kormányzati oldal elõterjesztésében konzultációt folytatott a Munkavállalói Résztulajdonosi Programról szóló 1992. évi XLIV. törvény módosításáról. A munkavállalói oldal alapvetõen egyetértett a tervezett módosítás irányával. Ugyanakkor az alkotmányossági kifogások ellenére túl szélesnek tartják a kivételi lehetõségeket a szabályozás alól a tervezet 15. § (7) bekezdésében megfogalmazottak szerint, ennek újragondolását alapvetõnek tartják. Hiányolják az EU konform állami támogatási rendszert az MRP támogatására. További állásfoglalást várnak a kormányoldaltól arról, hogy a még nem privatizált vállalatoknál és az egészségügyi intézmények magánosításakor kívánják-e segíteni a munkavállalói tulajdonszerzést. Igényelték, hogy a jogszabály-tervezet módosítása legyen összhangban az egészségügyi szolgáltatókról és az egészségügyi közszolgáltatások szervezésérõl szóló törvény módosításával. Jelezték, hogy a tervezetben szereplõ munkajogi védelemre vonatkozó szabályozást jogilag aggályosnak tartják és annak újragondolását javasolják. Megítélésük szerint bõvíteni kell az MRP-k alakításában a kezdeményezõk körét. A munkaadói oldal — bár a módosítást elkésettnek tartja — támogatja a törvénytervezetben foglaltakat. Hangsúlyozták, hogy nem privatizációs technikát, hanem a piacgazdasági követelményekhez közelítõ jogszabályt kell alkotni. A kormányoldal jelezte, hogy a törvénymódosítás során felmerült szakmai észrevételekrõl a további szakértõi egyeztetésekkel egyetértenek.

Source: https://magyarkozlony.hu/hivatalos-lapok/10752c6ccf3a7e692eb7a28f33dac009e81cc3bf/dokumentumok/2a661782c7f4fffa37a71d3d62142acb150723f6/letoltes